CELEX: 32011R1126
Language: bg
Date: 2011-11-07 00:00:00
Title: Регламент за изпълнение (ЕС) № 1126/2011 на Комисията от 7 ноември 2011 година за изменение на приложение III към Регламент (ЕО) № 1120/2009 относно сумите за финансиране на специфичното подпомагане, предвидено в Регламент (ЕО) № 73/2009 на Съвета

8.11.2011   
            
            
               BG
            
            
               Официален вестник на Европейския съюз
            
            
               L 289/24
            
         РЕГЛАМЕНТ ЗА ИЗПЪЛНЕНИЕ (ЕС) № 1126/2011 НА КОМИСИЯТА
   от 7 ноември 2011 година
   за изменение на приложение III към Регламент (ЕО) № 1120/2009 относно сумите за финансиране на специфичното подпомагане, предвидено в Регламент (ЕО) № 73/2009 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 69, параграф 7, четвърта алинея от него,
   като има предвид, че:
   
               (1)
            
            
               Съгласно член 49, параграф 2 от Регламент (ЕО) № 1120/2009 на Комисията от 29 октомври 2009 г. за определяне на подробни правила за прилагането на схемата за единно плащане, предвидена в дял III от Регламент (ЕО) № 73/2009 на Съвета за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (2) държавите-членки могат да поискат до 1 август на всяка календарна година от 2010 г. нататък преразглеждане на сумите, посочени в член 69, параграф 6, буква а) от Регламент (ЕО) № 73/2009, когато сумата, получена от прилагане на изчислението, посочено в член 69, параграф 7, първа алинея от същия регламент, за съответната финансова година се различава с повече от 20 % от сумата, определена в приложение III към Регламент (ЕО) № 1120/2009.
            
         
               (2)
            
            
               Дания, Финландия и Словения изпратиха до Комисията искане за преразглеждане на сумите, посочени в член 69, параграф 6, буква а) от Регламент (ЕО) № 73/2009, влизащи в сила от 2012 г.
            
         
               (3)
            
            
               След като бяха получени исканията на Дания, Финландия и Словения, Комисията извърши необходимите изчисления, за да се увери, че прагът от 20 % съгласно член 49, параграф 2 от Регламент (ЕО) № 1120/2009 е бил достигнат през финансовата 2010 година. За целите на прилагане на член 69, параграф 7, буква а) от Регламент (ЕО) № 73/2009 Комисията използва средната ставка на модулация, изчислена съответно за Дания, Финландия и Словения, при установяване на нетните тавани, посочени в приложение IV към Регламент (ЕО) № 73/2009.
            
         
               (4)
            
            
               Тези изчисления показват, че в случая на Дания, Финландия и Словения сумата, получена от прилагане на изчислението по член 69, параграф 7, първа алинея от Регламент (ЕО) № 73/2009, за финансовата 2010 година се различава съответно с 47 %, 29 % и 47 % от сумата, посочена в приложение III към Регламент (ЕО) № 1120/2009.
            
         
               (5)
            
            
               Сумата, посочена в приложение III към Регламент (ЕО) № 1120/2009 за Дания, Финландия и Словения, следва да бъде преразгледана. Преразгледаните суми следва да се прилагат от 2012 календарна година нататък в съответствие с член 49, параграф 2, втора алинея от Регламент (ЕО) № 1120/2009.
            
         
               (6)
            
            
               Мерките, предвидени в настоящия регламент, са в съответствие със становището на Управителния комитет за директните плащания,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 1120/2009 се изменя, както следва:
   
               а)
            
            
               редът, отнасящ се за Дания, се заменя със следното:
               
                           „Дания
                        
                        
                           23,25“
                        
                     
         
               б)
            
            
               редът, отнасящ се за Финландия, се заменя със следното:
               
                           „Финландия
                        
                        
                           6,19“
                        
                     
         
               в)
            
            
               редът, отнасящ се за Словения, се заменя със следното:
               
                           „Словения
                        
                        
                           3,52“
                        
                     
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 1 януари 2012 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 ноември 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 130, 31.1.2009 г., стр. 16.
   
      (2)  ОВ L 316, 2.12.2009 г., стр. 1.